У лютым 2013 года вучаніца 10 класа сярэдняй школы вёскі Малькавічы Таццяна Барысевіч, па запрашэнні савета маладых вучоных філалагічнага факультэта Беларускага дзяржаўнага ўніверсітэта, прыняла ўдзел у рэспубліканскім конкурсе творчых праектаў школьнікаў “Мая мова, мая культура, я” і стала пераможцай у намінацыі “Лепшая рэклама любімай кнігі” (любімая кніга для Таццяны — гэта Біблія, якая перадаецца ў спадчыну з пакалення ў пакаленне). Дапамогу ў падрыхтоўцы праекта дзяўчыне аказвала настаўнік рускай мовы і літаратуры Людміла Сямёнаўна Сенюковіч. Днямі Таццяне і Людміле Сямёнаўне былі ўручаны падзякі дэкана філалагічнага факультэта БДУ, у якасці падарунка для Таццяны — кніга і запрашэнне пайсці ў далейшым вучыцца на філалагічны факультэт. Віктар Супрун, дырэктар ДУА “Малькавіцкая СШ”. Фота аўтара.